El Col·lectiu Dones de Sagunt 8 de Març organitza un concurs de cartells al voltant del Dia Internacional de la Dona Treballadora
18 de gener 2022

El XXX Concurs de Cartells al voltant del 8 de Març, Dia Internacional de la Dona Treballadora, està organitzat com cada any pel Col·lectiu Dones de Sagunt 8 de Març amb la col·laboració de l’àrea d'Igualtat de l’Ajuntament de Sagunt.

Per esta edició el tema inspirador del cartell, encara que no és necessàri que hi aparega en el mateix, és el següent: ‘Per un feminisme generós i divers que incloga totes les persones’. El termini d’admissió dels cartells serà fins al dimarts, 15 de febrer a les 19 hores i s’entregaran en la llibreria Tres en Ratlla (plaça Cronista Chabret, num. 16).

Els requisits són que en el cartell aparega el color lila, ha de ser en tamany A, sobre cartó ploma i caldrà enviar còpia del disseny per correu electrònic a l’adreça [donesagunt8mar@hotmail.com](mailto:donesagunt8mar@hotmail.com) Cada persona podrà presentar un màxim de 3 obres degudament identificades en la part posterior amb el nom complet, adreça electrònica i telèfon, a banda d’aportar fotocòpia del DNI.

El cartell guanyador podrà ser utilitzat com cartell anunciador dels actes al voltant del 8 de març, amb la col·laboració de l’àrea d'Igualtat de l’Ajuntament de Sagunt. Cal destacar que tots els cartells presentats seran exposats del 25 de febrer al 24 de març de 2022 a la Casa de Cultura Capellà Pallarés de Sagunt.

El cartell guanyador estarà dotat amb un premi de 500 euros, encara que també hi haurà la possibilitat de donar un accèssit. En eixe sentit, el lliurament del premi es farà el divendres, 25 de febrer, a les 19 hores en la Casa de Cultura Capellà Pallarés.

Totes les persones interessades podran sol·licitar més informació a través del correu [donesagunt8mar@hotmail.com](mailto:donesagunt8mar@hotmail.com) i, també, a partir del compte de Facebook del Col·lectiu Dones de Sagunt 8 de Març.

![](/media/rxnit2v4/c-8m-cartel.jpg?width=612.3863636363636&height=850)

*   [](http://www.facebook.com/sharer.php?u=https://aytosagunto.es/va/actualitat/el-col-lectiu-dones-de-sagunt-8-de-març-organitza-un-concurs-de-cartells-al-voltant-del-dia-internacional-de-la-dona-treballadora/ "Facebook")
*   [](http://twitter.com/share?url=https://aytosagunto.es/va/actualitat/el-col-lectiu-dones-de-sagunt-8-de-març-organitza-un-concurs-de-cartells-al-voltant-del-dia-internacional-de-la-dona-treballadora/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-col-lectiu-dones-de-sagunt-8-de-març-organitza-un-concurs-de-cartells-al-voltant-del-dia-internacional-de-la-dona-treballadora/ "Linked In")
*   [](mailto:?body=https://aytosagunto.es/va/actualitat/el-col-lectiu-dones-de-sagunt-8-de-març-organitza-un-concurs-de-cartells-al-voltant-del-dia-internacional-de-la-dona-treballadora/)